Thomas Roch Agniswami

Thomas Roch Agniswami (Tiruchirappalli, 1891ko martxoaren 26a – Dindigul, 1974ko maiatzaren 7a) indiar elizgizon jesuita izan zen, 1939tik 1970era Kottarreko apezpikua izan zena.

 Bizitza 
Thomas Roch Agniswami Trichinopolyn jaio zen 1891n. Tiruchirapalliko St. Joseph's Collegen ikasketak egin ondoren, Jesusen Lagundiko nobiziotzan sartu zen 1912ko maiatzaren 2an, Shembaganurren, gurasoak aurka zeuden arren. 1924ko azaroaren 25ean apaiztu zen Kurseongen. 1939ko urtarrilaren 5ean, Pio XII.a aita santuak Kottarreko apezpiku izendatu zuen eta urte bereko urriaren 29an apezpiku ordenatu zuen Erromako San Petri basilikan, Celso Benigno Luigi Costantini eta Henri Streicher artzapezpikuek lagunduta.

Apezpiku berriak zerbitzura dedikatu zen erabat. Arrakasta handia lortu zuen bere elizbarrutian, batez ere bokazioak sustatuz. «Arkitekto isila» deitzen zioten, urte gutxitan misio-egoitzen kopurua 78tik 176ra igo baitzen, eta katolikoen kopurua 120.000tik 260.000ra. Apaizgaitegi berri bat sortu zuen ainbat kongregazio erlijioso gonbidatu zituen bere elizbarrutian lan egitera. Vatikanoko II. kontzilioan parte hartu zuten Indiako apezpiku gutxietako bat zen.

Hiru urte geroago, 1968an –kontzilioak ezarritako arau berriei jarraituz– dimisioa aurkeztu zuen, eta 1970eko azaroaren 23an onartu zioten. Kottarreko elizbarrutia 29 urtez zuzendu ondoren, Dindigulgo jesuiten komunitatera erretiratu zen, eta han hil zen 1974ko maiatzaren 7an.

 Ondorengotza apostolikoa 

 Erreferentziak 

 Kanpo estekak 

Kategoria:Indiako apezpikuak
Kategoria:Indiako jesuitak
Kategoria:Pio XII.ak izendatutako apezpikuak
Kategoria:XIX. mendeko indiarrak
Kategoria:XX. mendeko indiarrak